118.   ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Ε/Φ1/21920/1185 της 6/13  Αυγ.1974 (ΦΕΚ Β΄808). Περί ασκήσεως αρμοδιοτήτων υπό του Νομάρχου Αττικής επί θεμάτων Ν.Δ.1060/71.  Έχοντες υπόψη: 1.Το Ν.Δ.1060/71 «περί οργανώσεως των δια φορτηγών αυτοκινήτων δημοσίας χρήσεως διενεργουμένων εμπορευματικών μεταφορών»,ως ετροποποιήθη δια των 75/73 και 386/1974 τοιούτων. 2.Το υπ’ αριθ.388/18.5.1974 Π.Δ/μα, δι’ ού μετεβιβάσθη, μεταξύ άλλων, εις τον Νομάρχην Αττικής η, μέχρι της εκδόσεως αυτού, ασκουμένη παρά της Επιθεωρήσεως Μεταφορών Αττικής και Νήσων αρμοδιότης, εγκρίσεως και τροποποιήσεως των καταστατικών των μεταφορικών επιχειρήσεων  των συνιστωμένων βάσει των διατάξεων, του Ν.Δ.1060/71 με έδραν την περιοχήν της τέως Διοικήσεως Πρωτευούσης, ως και η τοιαύτη εγκρίσεως ενάρξεως λειτουργίας ατομικής ως άνω επιχειρήσεως με έδραν την αυτήν ως άνω περιοχήν. 3.Τας διατάξεις της υπ’ αριθ. Ε/Φ1/9200/500/72 κανονιστικής αποφάσεως, περί καθορισμού όρων προϋποθέσεων και διαδικασίας συστάσεως μεταφορικών επιχειρήσεων διεθνών μεταφορών και εθνικών τοιούτων.  4. ΄Ότι, μετά την, δια του ανωτέρω Π.Δ. μεταβίβασιν της προρρηθείσης αρμοδιότητος εις τον Νομάρχην Αττικής, δέον όπως περιέλθουν αυτώ και αι, δια της υπ’ αριθ. Ε/Φ1/9200/500/72 κανονιστικής αποφάσεως προβλεπόμεναι λοιπαί τοιαύται, σχετικαί προς την λειτουργίαν των μεταφορικών επιχειρήσεων εθνικών και διεθνών μεταφορών, αποφασίζομεν: Ορίζομεν όπως, άπασαι αι δια της υπ’ αριθ. Ε/Φ1/9200/500/72 κανονιστικής αποφάσεως τομ.21Β σελ.242,815) ανατεθείσαι εις την Περιφερειακήν Διοίκησιν Αττικής και Νήσων αρμοδιότητες, αφορώσαι εις την λειτουργίαν των συνεστημένων και συσταθησομένων βάσει του Ν.Δ.1060/71 (τόμ. 21Β σελ. 242,801) μεταφορικών επιχειρήσεων εθνικών και διεθνών μεταφορών, αίτινες μετά την ισχύν του Ν.Δ.241/73 (ανωτ.σελ. 134,07) περιήλθον εις την Επιθεώρησιν Μεταφορών Αττικής και Νήσων, ασκώνται υπό του Νομάρχου Αττικής εις όν μετεβιβάσθη δια του υπ’ αριθ. 388/74 Π.Δ/τος (ανωτ.σελ.206,745) και η αρμοδιότης εγκρίσεως συστάσεως και ενάρξεως λειτουργίας των περί ών πρόκειται επιχειρήσεων.  Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως . 119.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.67 της 11/15 Φεβρ.1975 (ΦΕΚ Α΄22) Περί μεταβιβάσεως της, κατά τας διατάξεις της περιπτ.β΄της παρ.1 του άρθρ.4 του Β.Δ281/73, αρμοδιότητος του Υπουργού Μεταφορών και Επικοινωνιών εις τους Νομάρχας. Έχοντες υπόψη: 1.Τας διατάξεις του άρθρ.1 παρ. 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως».  2.Τας διατάξεις του Ν.Δ.216/1974 «περί συστάσεως Υπουργείου Προεδρίας Κυβερνήσεως».  3.Την υπ’ αριθ.18/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Εσωτερικών και Μεταφορών και Επικοινωνιών, απεφασίσαμεν: Άρθρον μόνον.- Μεταβιβάζεται εις τους Νομάρχας η υπό του Υπουργού Μεταφορών και Επικοινωνιών ασκουμένη αρμοδιότης της εγκρίσεως διενεργείας δια φορτηγών αυτοκινήτων ή τρικύκλων οχημάτων (μοτοσυκλεττών) ιδιωτικής χρήσεως μεταφορών αγαθών επί κομίστρω εις ειδικάς περιπτώσεις και ιδιαιτέρως εις περιόδους αιχμής, περί ής η διάταξις της περιπτ. β΄παρ.1 άρθρ.4 Β.Δ 281/1973 «περί κωδικοποιήσεως εις ενιαίον κείμενον των διατάξεων του Ν.Δ. 49/1968 «περί χορηγήσεως αδειών κυκλοφορίας φορτηγών αυτοκινήτων οχημάτων ιδιωτικής χρήσεως «και των τροποποιητικών και συμπληρωματικών αυτού Ν.Δ. 833/1971 και 1268/1972 » (ανωτ.αριθ.94). Εις το Ημέτερον επί των Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.  